smcproject/ml-wiki-sentences huggingface dataset:
അമ്പതുകളിലും മറ്റും ഈജിപ്തിലെ ബ്രദർഹുഡ് നേതാക്കളുമായി ബന്ധം പുലർത്തിയ അദ്ദേഹം 1973ൽ പാർട്ടിയുടെ പേര് അന്നഹ്ദ എന്ന് പുനർനാമകരണം ചെയ്യാൻ ശ്രമിച്ചെങ്കിലും എതിരാളികളുടെ കുതന്ത്രങ്ങൾ മൂലം സാധിച്ചില്ല.
തൊണ്ണൂറുകളുടെ ആരംഭത്തിൽ പോപുലർ ഡെമോക്രാറ്റിക് കോൺസ്റ്റിറ്റ്യൂഷനൽ മൂവ്മെൻറ്, പ്രവർത്തനാനുമതി ലഭിക്കാതെ ഉഴറിയ ഇസ്ലാമിക കക്ഷികളായ ഇസ്ലാമിക് ഫ്യൂച്ചർ ലീഗ്, അൽഇസ് ലാഹ് മൂവ്മെൻറ് എന്നിവയെകൂടി ചേർത്ത് പാർട്ടി വിപുലീകരിച്ചു.
ഇതോടെ ശക്തി പ്രാപിച്ച പാർട്ടി 1997ലെ തെരഞ്ഞെടുപ്പിൽ പന്ത്രണ്ടും ജസ്റ്റിസ് ആൻറ് ഡവലപ്മെൻറ് പാർട്ടി എന്ന പേര് സ്വീകരിച്ച ശേഷം 2002ൽ നാല്പത്തിരണ്ടും സീറ്റ് നേടി.
അവലംബം http://www.ikhwanonline.com
അബ്ദുൽ കലാം ദ്വീപ് ഇംഗ്ലീഷ് വിലാസം https://ml.wikipedia.org/wiki/Abdul_Kalam_Island
ഇന്ത്യയിലെ ഒറീസാ തീരത്തിന് ചേർന്നുള്ള  ഭദ്രക് ജില്ലയിലെ ചെറു ദ്വീപാണ് വീലർ ദ്വീപ് എന്നറിയപ്പെട്ടിരുന്ന അബ്ദുൽ കലാം ദ്വീപ് .
ഇന്ത്യയിലെ ഉപരിതല മിസൈൽ ടെസ്റ്റ് ഫയറിങ് ദ്വീപാണിത്.
രാജ്യത്തിന്റെ പ്രധാനമായ ദീർഘദൂര ഉപരിതല മിസൈലുകൾ എല്ലാം ഇവിടെയാണ് പരീക്ഷിച്ചിട്ടുള്ളത്.
മുൻ രാഷ്ട്രപതി അന്തരിച്ച എ.പി.ജെ അബ്ദുൽ കലാമിന് ആദരമർപ്പിച്ച് ഒഡീഷ സർക്കാറാണ് 2015 ൽ പേര് മാറ്റിയത്.
സംസ്‌ഥാന തലസ്‌ഥാനമായ ഭുവനേശ്വറിൽ നിന്ന്‌ 150 കിലോമീറ്റർ മാറിയാണ്‌ വീലർ ദ്വീപ്‌ സ്‌ഥിതി ചെയ്യുന്നത്‌.
1993 ൽ പൃഥി മിസൈൽ വിജയകരമായ പരീക്ഷിച്ച ശേഷം ഇറക്കിയത് ജനവാസമില്ലാതിരുന്ന ഈ ദ്വീപിലാണ്.
കലാമിന്റെ അഭ്യർഥനയെ തുടർന്ന് അന്നത്തെ മുഖ്യമന്ത്രി ബിജുപട്നായിക് ദ്വീപ് പ്രതിരോധ വകുപ്പിന് കൈമാറി.
അഗ്‌നി മിസൈലുകളുടെ നിരയിൽ ആറെണ്ണം ഇവിടെയാണ് പരീക്ഷിച്ചത്.
മണ്ണൊലിപ്പ് ഭീഷണി
ബംഗാൾ ഉൾക്കടലിലെ യുദ്ധതന്ത്രപ്രധാനമായ ഈ ദ്വീപ് മണ്ണൊലിപ്പ് ഭീഷണി നേരിടുകയാണ്.
സാങ്കേതികമായി ഇത് ദ്വീപല്ല.
മണൽത്തിട്ട മാത്രമാണ്.
എന്നാൽ, ഏറെക്കാലമായി ഒരേരീതിയിൽ നിലനിൽക്കുന്നതാണ്.
പ്രതിരോധഗവേഷണകേന്ദ്രം ഇവിടെ മണ്ണൊലിപ്പ് തടയുന്നതിനായി രണ്ടുലക്ഷം വൃക്ഷങ്ങൾ നട്ടുവളർത്തിയിട്ടുണ്ട്.
അകലക്കുന്നം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Akalakkunnam_Gramapanchayat
കോട്ടയം ജില്ലയിലെ കോട്ടയം താലൂക്കിൽ പാമ്പാടി  ബ്ളോക്ക് പരിധിയിലാണ് അകലക്കുന്നം ഗ്രാമപഞ്ചായത്ത് .
അകലക്കുന്നം, ചെങ്ങളം ഈസ്റ്റ്  എന്നീ വില്ലേജുകൾ  ഈ ഗ്രാമപഞ്ചായത്തിൽ ഉൾപ്പെടുന്നു  .
34.84 ചതുരശ്ര കിലോമീറ്റർ വിസ്തീർണ്ണമാണ് അകലക്കുന്നം ഗ്രാമപഞ്ചായത്തിനുള്ളത് .
ഇടവിട്ട് കല്ലും, പാറകളും സമൃദ്ധമായി പഞ്ചായത്തു പ്രദേശത്തു കാണാം.
ഈ പ്രദേശങ്ങളിലെ മണ്ണ് നാണ്യവിളകൾക്ക് പ്രത്യേകിച്ച് റബ്ബറിന് വളരെ പ്രയോജനകരമാണ് .
അതിർത്തികൾ വടക്ക് കൊഴുവനാൽ , മീനച്ചിൽ പഞ്ചായത്തുകൾ.
കിഴക്ക് എലിക്കുളം പഞ്ചായത്ത്.
തെക്ക് പള്ളിക്കത്തോട് , കൂരോപ്പട പഞ്ചായത്തുകൾ.
പടിഞ്ഞാറ് അയർക്കുന്നം , കിടങ്ങൂർ , കൂരോപ്പട പഞ്ചായത്തുകൾ ചരിത്രം
1953-ലാണ് അകലക്കുന്നം പഞ്ചായത്ത് രൂപംകൊണ്ടത് .
പഞ്ചായത്തു രൂപീകൃതമാകുന്നതുവരെ പ്രവൃത്തി കച്ചേരി അല്ലെങ്കിൽ പകുതി കച്ചേരി എന്ന് അറിയപ്പെട്ടിരുന്ന വില്ലേജോഫീസായിരുന്നു നിലനിന്നിരുന്നത് .
അകലക്കുന്നം വില്ലേജിന്റെ ആസ്ഥാനം അക്കാലത്ത് തെക്കുംതലയിലായിരുന്നു.
പുലിയന്നൂർ-വാഴൂർ റോഡ് ഉണ്ടായതിനുശേഷമാണ് വില്ലേജോഫീസ് പള്ളിക്കാത്തോട്ടിലേക്ക് മാറ്റിയത്.
പഴയ “അകലക്കുന്നം പകുതി” പിൽക്കാലത്ത് അകലക്കുന്നം, ആനിക്കാട്  എലിക്കുളം, ചെങ്ങളം, എളങ്ങുളം എന്നീ അഞ്ചു വില്ലേജുകളിലായി വിഭജിക്കപ്പെട്ടു.
പണ്ട് ഏറ്റുമാനൂരിൽ നിന്ന് കിടങ്ങൂർ വഴി  ചിറക്കടവിലെത്തി ആര്യങ്കാവ് വഴി ചെങ്കോട്ട തുടങ്ങിയ തമിഴ്നാട് പ്രദേശങ്ങളിലേക്ക് പോകുന്ന പുരാതനമായ ഒരു നടപ്പാത ഉണ്ടായിരുന്നു.
വാണിജ്യസാധനങ്ങളടങ്ങിയ ചുമടുകളുമായി സഞ്ചരിച്ചിരുന്ന യാത്രക്കാർക്ക് ചുമടുകൾ ഇറക്കിവച്ച് വിശ്രമിക്കുവാൻ ഇടവിട്ടിടവിട്ട് ഉണ്ടായിരുന്ന താവളങ്ങൾക്ക് ഇളപ്പുകൾ എന്നായിരുന്നു വിളിച്ചു വന്നിരുന്നത്.
ഓരോന്നും അറിയപ്പെട്ടിരുന്നത് മിക്കവാറും അവിടെ നിന്നിരുന്ന മരങ്ങളുടെ പേരിലാണ്.
അടുത്തകാലം വരെ പഴയ കരിങ്കൽ ചുമടു താങ്ങികൾ ഇവിടെയെല്ലാം കാണാമായിരുന്നു.
പുറത്തേക്കുള്ള കണ്ണികൾ അകലക്കുന്നം ഗ്രാമപഞ്ചായത്ത് Archived 2016-03-04 at the Wayback Machine .
അകമല ഉത്രാളിക്കാവ് ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Uthralikavu ഉത്രാളിക്കാവ്, വടക്കാഞ്ചേരി ഉത്രാളിക്കാവ് ശ്രീ ഭഗവതി  ക്ഷേത്രം
തൃശ്ശൂർ ജില്ലയിലെ വടക്കാഞ്ചേരിക്കടുത്തുള്ള പ്രശസ്തമായ ഒരു ഭഗവതി ക്ഷേത്രമാണ് ഉത്രാളിക്കാവ് ശ്രീ ഭഗവതി ക്ഷേത്രം അഥവാ ഉത്രാളിക്കാവ് ശ്രീ  മഹാകാളി ക്ഷേത്രം.
ഹൈന്ദവ, ശാക്തേയ വിശ്വാസപ്രകാരം ആദിപരാശക്തിയും ജഗദീശ്വരിയുമായ ശ്രീ മഹാകാളിയാണ് മുഖ്യ പ്രതിഷ്ഠ.
മദ്ധ്യകേരളത്തിലെ പ്രശസ്തമായ വേല ഉത്സവങ്ങളിൽ ഏറ്റവും പ്രധാനമാണ് വെടിക്കെട്ടിനു പ്രാധാന്യമുള്ള ഉത്രാളിക്കാവ് പൂരം.
പ്രകൃതിഭംഗി തുളുമ്പി നിൽക്കുന്ന മനോഹരമായ സ്ഥലത്താണ് ഈ ഭഗവതി ക്ഷേത്രം സ്ഥിതി ചെയ്യുന്നത്.
കൊടുങ്ങല്ലൂർ-ഷൊർണൂർ സംസ്ഥാനപാതയിൽ വടക്കാഞ്ചേരിയിൽനിന്നും ഏകദേശം രണ്ടു കിലോമീറ്റർ വടക്ക്, തീവണ്ടിപ്പാതയ്ക്കുസമീപം അകമല താഴ്​വരയിലെ പാടങ്ങൾക്കരികിലായാണു് വിസ്താരത്തിൽ താരതമ്യേന ചെറുതായ ഈ ക്ഷേത്രം സ്ഥിതി ചെയ്യുന്നതു്.
ചുറ്റുപാടും ഉയർന്ന മലയോര പ്രദേശങ്ങൾക്കിടയ്ക്ക് താഴ്​വരയിലുള്ള ചെറിയ സമതലം എന്ന പ്രത്യേകത ഈ അമ്പലത്തിലെ പൂരാഘോഷത്തിനു് തനിമ നൽകുന്നതിൽ പ്രധാന പങ്കുവഹിച്ചിട്ടുണ്ട്.
തൃശ്ശൂർ , വടക്കാഞ്ചേരി , ഷൊറണൂർ എന്നീ തീവണ്ടി സ്റ്റേഷനുകളും തൃശ്ശൂർ, ഒറ്റപ്പാലം , കുന്നംകുളം , ഗുരുവായൂർ , ചേലക്കര , പട്ടാമ്പി എന്നിവിടങ്ങളിൽനിന്നുള്ള ബസ് സർവീസുകളുമാണു് പ്രധാന യാത്രാസൌകര്യങ്ങൾ.
കേരളത്തിലെ മിക്ക ഭഗവതി ക്ഷേത്രങ്ങളുടേയും ഉൽ‌പ്പത്തിയായി പറഞ്ഞുകേൾക്കുന്ന കഥകൾക്കു സമാനമാണു്  രുധിര മഹാകാളിക്കാവ്  ക്ഷേത്രത്തിന്റേതും.
കൊച്ചി രാജ്യത്തെ പ്രധാനിയായിരുന്ന പാലിയത്തച്ചനെപ്പോലെ തലപ്പള്ളിയിലെ പ്രമുഖനായിരുന്നു കേളത്തച്ചൻ.
അകമല താഴ്വരകളിലുള്ള തന്റെ കൃഷി സ്ഥലങ്ങൾ സന്ദർശിക്കാൻ എത്തിയിരുന്ന കേളത്തച്ചന്റെ ഓലക്കുടയിൽ നിന്നും ഭൂമിയിൽ അവരൂഢയായ കൊല്ലൂർ മൂകാംബികാ ദേവിയുടെ ചൈതന്യമാണ് ഇവിടുത്തെ ശ്രീ മഹാകാളി എന്നത്രേ ഐതിഹ്യം.
ദേവി ആദിപരാശക്തിയുടെ 3 പ്രധാന രൂപങ്ങളിൽ ഒന്നാണ് മഹാകാളി എന്ന് ദേവി മാഹാത്മ്യത്തിൽ കാണാം.
ശൈവ വിശ്വാസപ്രകാരം ഇത് ശ്രീ പാർവതിയുടെ കറുത്ത രൂപമാണ്.
പിൽക്കാലത്ത് അശ്രദ്ധമായി ഉപേക്ഷിക്കപ്പെട്ട ആ പ്രതിഷ്ഠയിൽ പാടത്ത് നെല്ലു കൊയ്യുകയായിരുന്ന ഒരു സ്ത്രീ അരിവാളിനു മൂർച്ചകൂട്ടുന്നതിനിടയിൽ അതിൽ നിന്നും രക്തം വരുന്നതായി കണ്ടു, പ്രശ്നം വച്ചു നോക്കിയവർക്ക് ശിലയിലെ പരാശക്തിയുടെ സാന്നിദ്ധ്യം ബോദ്ധ്യമാവുകയും തുടർന്നു് യഥാചാരവിധികളോടെ ക്ഷേത്രം നവീകരിക്കുകയും ചെയ്തുവത്രേ.
മദ്ധ്യകേരളത്തിലെ പുരാതനമായ ഭഗവതിക്കാവുകളിൽ ഒന്നായി ഈ ക്ഷേത്രത്തെ കണക്കാക്കുന്നു.
ഉത്രാളിക്കാവ് വേലയും പൂരവും
മദ്ധ്യകേരളത്തിലെ പുരാതനമായ വേല ആഘോഷങ്ങളിൽ പ്രമുഖമായ സ്ഥാനമാണു് ഉത്രാളിക്കാവിലെ പൂരത്തിനുള്ളതു്.
കുംഭമാസത്തിലെ ആദ്യത്തെ വെള്ളിയാഴ്ച കഴിഞ്ഞുള്ള ചൊവ്വാഴ്ചയാണ് ഉത്സവം കൊടിയേറുന്നതു്.
(ഇതേ ദിവസം തന്നെയാണു് നാലുകിലോമീറ്റർ അകലെയുള്ള പ്രസിദ്ധമായ മച്ചാട്ടുവേലയും ).
ഒരാഴ്ച നീണ്ടുനിൽക്കുന്ന ഉത്സവത്തിന്റെ സമാപനദിവസമാണു് പൂരവും അതിനോടനുബന്ധിച്ച മറ്റു പരിപാടികളും.
എങ്കക്കാവ്, കുമരനെല്ലൂർ, വടക്കാഞ്ചേരി എന്നീ ദേശങ്ങളിൽ നിന്നുള്ള മൂന്നു പങ്കുകാരാണു് ഉത്രാളിക്കാവ് വേലയുടെ പ്രധാന നടത്തിപ്പുകാർ.
സാധാരണ, ഓരോ ദേശക്കാരും പതിനൊന്നു്  ആനകൾ വീതം മൊത്തം 33 ആനകളെ പൂരത്തിനു് എഴുന്നള്ളിക്കുന്നു.
ഇതുകൂടാതെ വിവിധ സമുദായക്കാരുടേതായി കുതിരവേല, കാളവേല, ഹരിജൻ വേല എന്നീ പരിപാടികളും മുട്ടിറക്കൽ എന്ന വഴിപാടുചടങ്ങും പതിവുണ്ട്.
ഉത്സവത്തിലെ മറ്റൊരു പ്രശസ്ത ഇനം ഇവിടത്തെ ‘നടപ്പുര’ പഞ്ചവാദ്യം ആണു് .
ക്ഷേത്രവാദ്യാസ്വാദകർക്ക് തൃശ്ശൂർ പൂരത്തിന്റെ ‘ ഇലഞ്ഞിത്തറ മേളം ’(പാണ്ടിമേളം), ‘ മഠത്തിൽനിന്നുള്ള വരവ് ’(പഞ്ചവാദ്യം), ആറാട്ടുപുഴ ‘ കൈതവളപ്പ് ’ പാണ്ടിമേളം , ശേഷമുള്ള പഞ്ചാരി ഇവയെപ്പോലെത്തന്നെ പ്രിയങ്കരമാണു് ‘നടപ്പുര’ പഞ്ചവാദ്യവും.
വെടിക്കെട്ട് ഉത്രാളിക്കാവ് പൂരം പകൽവെടിക്കെട്ട്
കുന്നുകൾക്കിടയിൽ സ്ഥിതിചെയ്യുന്ന ഉത്സവപ്പറമ്പിന്റെ ഭൂപ്രകൃതിയിലുള്ള പ്രത്യേകത മൂലം അസാമാന്യമായ ശബ്ദഗാംഭീര്യം ജനിപ്പിക്കുന്ന വെടിക്കെട്ടാണു് ഉത്രാളിക്കാവ് പൂരത്തിന്റെപ്രത്യേകത.
പൂരദിവസം സന്ധ്യയ്ക്കും പിറ്റേന്നു പുലർച്ചേ നാലുമണിക്കും  മത്സരാടിസ്ഥാനത്തിൽ നടക്കുന്ന വെടിക്കെട്ട് സുരക്ഷിതമായും വ്യക്തമായും കണ്ടാസ്വദിക്കാനും ഈ കുന്നുകൾ സൌകര്യപ്രദമാണു്.
Uthralikavu Pooram എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
10°40′21″N 76°15′48″E ﻿ / ﻿ 10.6725099°N 76.2631947°E ﻿ / 10.6725099; 76.2631947
അകമുഴവ്
തമിഴ്നാട്ടിൽ സംഘകാലത്തു പ്രചരിച്ചിരുന്ന ഒരു പ്രത്യേക തരം അവനദ്ധവാദ്യം (percussion instrument).
ചിലപ്പതികാരം തുടങ്ങിയ കാവ്യങ്ങളിൽ ഇതിനെക്കുറിച്ചുള്ള പരാമർശങ്ങളുണ്ട്.
മദ്ദളം , ഉടുക്ക് , തിമില , കുടമുഴ തുടങ്ങി മുപ്പതോളം വാദ്യങ്ങളെ അകമുഴവ്, അകപ്പുറമുഴവ്, പുറമുഴവ്, പുറപ്പുറമുഴവ്, പണ്ണമൈമുഴുവ്, നാൾമുഴവ്, കാലൈമുഴവ് എന്നിങ്ങനെ ഏഴായി അന്നത്തെ പണ്ഡിതന്മാർ തരംതിരിച്ചിട്ടുണ്ട്.
പ്രസ്തുത വിഭജനത്തിൽ ഏറ്റവും ശ്രേഷ്ഠവും ഉത്തമവുമായ വാദ്യങ്ങൾ അകമുഴവ് എന്നറിയപ്പെടുന്നു.
മദ്ദളം , ചല്ലിക, ഇടയ്ക്ക , കരടിക, ഭേരി, പടഹം , കുടമുഴവ് എന്നിവയാണ് ഈ വിഭാഗത്തിൽപ്പെട്ട വാദ്യങ്ങൾ.
കൊട്ടാരങ്ങളിലും ക്ഷേത്രങ്ങളിലും നടത്തുന്ന അകക്കൂത്തിന് ഉപയോഗിക്കുന്ന വാദ്യം എന്നതുകൊണ്ടാവാം ഇതിന് അകമുഴവ് എന്നു പേരു വന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകമുഴവ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകപ്പൈകിന്നരി ഇംഗ്ലീഷ് വിലാസം https://ml.wikipedia.org/wiki/Ravanastron രാവണഹസ്തയെന്ന വാദ്യത്തിന്റെ പുതിയരൂപം രാജപക്‌സ കാണുന്നു.
ഒരു നാടോടി സംഗീതോപകരണം; തന്ത്രിവാദ്യം.
അകപ്പൈയുടെ ആകൃതി ഉള്ളതുകൊണ്ടായിരിക്കണം ഇതിന് അകപ്പൈകിന്നരി എന്ന പേരു ലഭിച്ചത്; തമിഴിൽ അകപ്പൈ എന്നതിന് തവി എന്നാണർഥം.
വാവട്ടം വലിപ്പമുള്ള ചിരട്ടയുടെ ഒരുവശം തുളച്ച് ഒരു മുഴം നീളം വരുന്ന ഒരു മുളങ്കമ്പ് ഘടിപ്പിക്കുക; മറുവശത്ത് രണ്ടു കൊളുത്തുകൾ പിടിപ്പിക്കുകയോ മുളങ്കമ്പുതന്നെ മൂന്നു സെ.
ഓളം പുറത്തേക്കു തള്ളിനിൽക്കത്തക്കവണ്ണം തുളച്ചു കടത്തുകയോ ചെയ്യുക; പിന്നീട് തുകൽ വലിച്ചുകെട്ടുക; അതിന്റെ മുകളിൽ കുറുകെ ചെറിയ ഒരു മരക്കഷണം വയ്ക്കുക.
ചിരട്ടയിൽ മുളങ്കമ്പ് ഉറപ്പിച്ചിരിക്കുന്നതിനെതിർവശത്തു പിടിപ്പിച്ചിട്ടുള്ള കൊളുത്തുകളിലോ അവിടെ തള്ളിനിൽക്കുന്ന മുളങ്കമ്പിന്റെ അഗ്രഭാഗത്തോ ഉടക്കിയിട്ടുള്ള രണ്ടു തന്ത്രികൾ ചിരട്ടയുടെ വാവട്ടം മൂടിക്കെട്ടിയിരിക്കുന്ന തുകലിന്റെ മീതെ കുറുകെ വച്ചിട്ടുള്ള മരക്കഷണത്തിനു മുകളിൽക്കൂടി മുളങ്കമ്പിന്റെ സ്വതന്ത്രമായ അഗ്രഭാഗത്തേക്കു വലിച്ച് അവിടെ ഉറപ്പിച്ചിട്ടുള്ള രണ്ടു ബിരഡകളിൽ കെട്ടുക.
തന്ത്രികൾ ബലമായി സ്പർശിച്ചിരിക്കത്തക്കവണ്ണം തുകലിന്റെ മീതെ വച്ചിട്ടുള്ള മരക്കഷണം ഉറപ്പിക്കണം.
തന്ത്രികളുടെ മുറുക്കം വർദ്ധിപ്പിക്കുന്നതിനും കുറയ്ക്കുന്നതിനും മുൻപു പറഞ്ഞ ബിരഡകൾ പ്രവർത്തിപ്പിച്ചാൽ മതിയാകും.
അവശ്യം വേണ്ട മുറുക്കം തന്ത്രിക്കുണ്ടായിക്കഴിഞ്ഞാൽ വാദനത്തിനുപയോഗിക്കാം.
കമ്പു വളച്ചുകെട്ടിയുണ്ടാക്കിയ ചെറിയ വില്ലാണ് വാദനത്തിന് ഉപയോഗിക്കുന്നത്.
ഇതാണ് തെക്കൻ ദിക്കിലെ അകപ്പൈകിന്നരിയുടെ ഘടന.
വീണയുടേതുപോലെ സ്വരക്കട്ടകൾ അകപ്പൈകിന്നരിക്കില്ല.
വയലിൻ ‍, സാരംഗി എന്നീ വാദ്യങ്ങൾ വായിക്കുന്നതുപോലെ തന്ത്രികളിൽ വില്ലോടിച്ചും വിരലമർത്തിയുമാണ് ശബ്ദം പുറപ്പെടുവിക്കുന്നത്.
ഇത് രാവണാസ്ത്രം, രാവണഹസ്തം എന്നീ പേരുകളിലും അറിയപ്പെടുന്നു.
ഉത്തരേന്ത്യയിൽ ചിരട്ടയ്ക്കു പകരം അതേ രൂപത്തിലുള്ള മൺകലം ഉപയോഗിക്കുന്നു.
അല്പം ചില രൂപഭേദങ്ങളോടുകൂടി ഇത്തരം വാദ്യോപകരണം നാടോടി സംഗീതോപകരണങ്ങളുടെ കൂട്ടത്തിൽ ലോകത്തെമ്പാടുമുണ്ട്.
ചെറിയ വാദ്യമായതുകൊണ്ട് പരിമിതി ഏറെയുണ്ട്.
നാദം നേർത്തതും ഉച്ചസ്ഥായിയിൽ ഉള്ളതുമാണ്.
ഒഴുക്കൻ മട്ടിലുള്ള ചില പാട്ടുകൾ വായിക്കാം.
ക്ളാസിക്കൽ വാദ്യമായ കിന്നരിയിൽ നിന്നും ഇതിന് പല വ്യത്യാസങ്ങളുമുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകപ്പൈകിന്നരി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകബെക്കോ ഇംഗ്ലീഷ് വിലാസം https://ml.wikipedia.org/wiki/Akabeko ' ജാപ്പനീസ് അമേരിക്കൻ നാഷണൽ മ്യൂസിയത്തിലെ അകാബെക്കോ
ഒരു പരമ്പരാഗത കളിപ്പാട്ടത്തിന് പ്രചോദനം നൽകിയ ജപ്പാനിലെ ഐസു പ്രദേശത്ത് നിന്നുള്ള ഒരു ഐതിഹാസിക പശുവാണ് അകബെക്കോ .
ഒൻപതാം നൂറ്റാണ്ടിൽ യാനൈസുവിലെ എൻസോ-ജി ക്ഷേത്രം പണിയാൻ ഉപയോഗിച്ച ഒരു യഥാർത്ഥ പശുവിനെ അടിസ്ഥാനമാക്കിയാണ് ഈ കളിപ്പാട്ടങ്ങൾ എന്ന് ഐസു ഇതിഹാസം അവകാശപ്പെടുന്നു.
ചായം പൂശിയ ചുവന്ന പശുവിനെയോ കാളയെയോ പോലെ ആകൃതിയിൽ കാണപ്പെടുന്ന കളിപ്പാട്ടം പപ്പിയർ-മാഷെ പൊതിഞ്ഞ രണ്ട് കഷ്ണം തടി കൊണ്ടാണ് നിർമ്മിച്ചിരിക്കുന്നത്.
ഒരു കഷണം പശുവിന്റെ തലയെയും കഴുത്തിനെയും മറ്റൊന്ന് ശരീരത്തെയും പ്രതിനിധീകരിക്കുന്നു.
തലയും കഴുത്തും ഒരു സ്ട്രിംഗിൽ നിന്ന് പൊള്ളയായ ശരീരത്തിലേക്ക് യോജിപ്പിച്ചിരിക്കുന്നു.
കളിപ്പാട്ടം നീക്കുമ്പോൾ തല മുകളിലേക്കും താഴേക്കും വശങ്ങളിലേക്കും തിരിയുന്നു.
16-ആം നൂറ്റാണ്ടിന്റെ അവസാനത്തിലോ പതിനേഴാം നൂറ്റാണ്ടിന്റെ തുടക്കത്തിലോ ആണ് ആദ്യകാലത്തെ അകബെക്കോ കളിപ്പാട്ടങ്ങൾ സൃഷ്ടിച്ചത്.
കാലക്രമേണ, കളിപ്പാട്ടങ്ങൾക്ക് വസൂരി, മറ്റ് രോഗങ്ങൾ എന്നിവ ഒഴിവാക്കാൻ കഴിയുമെന്ന് ആളുകൾ വിശ്വസിച്ചു.
ഫുകുഷിമ പ്രിഫെക്ചറിലെ ഏറ്റവും പ്രശസ്തമായ കരകൗശല വസ്തുക്കളിൽ ഒന്നായും ഐസു പ്രദേശത്തിന്റെ പ്രതീകമായും അകാബെക്കോ മാറി.
വലിയ ടോഹോകു പ്രദേശത്തിന്റെ പ്രതീകമായും ഇത് അംഗീകരിക്കപ്പെട്ടിട്ടുണ്ട്.
ഫുകുഷിമ പ്രിഫെക്ചർ ഈ പ്രദേശത്തിന്റെ ഒരു ഭാഗമാണ്.
ഇതിഹാസത്തിന്റെ ഉത്ഭവം
തോമസ് മാഡൻ രേഖപ്പെടുത്തിയ ഐസു-പ്രദേശത്തെ ഐതിഹ്യമനുസരിച്ച്, അകബെക്കോ കളിപ്പാട്ടങ്ങൾ ക്രിസ്തുവർഷം 807 ൽ ജീവിച്ചിരുന്ന ഒരു യഥാർത്ഥ പശുവിനെ അടിസ്ഥാനമാക്കിയാണ്.
അക്കാലത്ത് ടോക്കുചി എന്ന സന്യാസി ഫുകുഷിമയിലെ യാനൈസുവിലെ എൻസോ-ജി ക്ഷേത്രത്തിന്റെ നിർമ്മാണത്തിന് മേൽനോട്ടം വഹിച്ചിരുന്നു.
ക്ഷേത്രം പൂർത്തിയായപ്പോൾ, അകാബെക്കോ അതിന്റെ ആത്മാവിനെ ബുദ്ധന് നൽകുകയും അതിന്റെ മാംസം ഉടൻ തന്നെ കല്ലായി മാറുകയും ചെയ്തു.
ക്ഷേത്രനിർമ്മാണത്തിന്റെ പണി കഴിഞ്ഞ് പശു ക്ഷേത്ര മൈതാനം വിടാൻ വിസമ്മതിക്കുകയും പശു അവിടെ സ്ഥിരമായ ഒരു സ്ഥലമായി മാറ്റുകയും ചെയ്തുവെന്ന് കഥയുടെ മറ്റൊരു പതിപ്പ് അവകാശപ്പെടുന്നു.
ചുവന്ന പശുവിനെ അകാബെക്കോ (赤 べ こ, അകാബേക്കോ, ബെക്കോ പശുവിന്റെ ഐസു ഭാഷയാണ്) എന്ന് വിളിക്കുകയും ബുദ്ധനോടുള്ള തീക്ഷ്ണതയുള്ള ഭക്തിയുടെ പ്രതീകമായി മാറുകയും ചെയ്തു.
ടൊയോട്ടോമി ഹിഡയോഷി ജപ്പാനിൽ അധികാരം ഉറപ്പിച്ചതിനുശേഷം, അദ്ദേഹത്തിന്റെ പ്രതിനിധി ഗാമ ഉജിസാറ്റോയെ 1590-ൽ ഐസു മേഖലയുടെ പ്രഭുവായി അയച്ചു.
ഉജിസാറ്റോ അകാബെക്കോയുടെ കഥ കേട്ട് ക്യോട്ടോയിൽ നിന്ന് അദ്ദേഹത്തോടൊപ്പം വന്ന ദർബാർ കരകൗശല വിദഗ്ധരോട് ചുവന്ന പശുവിനെ അടിസ്ഥാനമാക്കി ഒരു കളിപ്പാട്ടം സൃഷ്ടിക്കാൻ ഉത്തരവിട്ടു.
ഈ ആദ്യകാല പപ്പിയർ-മാച്ച അകാബെക്കോ കളിപ്പാട്ടം അറിയപ്പെടുന്ന മിക്ക അടിസ്ഥാന ഘടകങ്ങളിലും അവതരിപ്പിച്ചു.
ഇതേ കാലയളവിൽ ജപ്പാനിൽ വസൂരി പടർന്നു.
അകബെക്കോ കളിപ്പാട്ടങ്ങളുള്ള കുട്ടികൾക്ക് അസുഖം പിടിപെടുന്നതായി തോന്നുന്നില്ലെന്ന് ഐസുവിലെ ആളുകൾ ശ്രദ്ധിച്ചു.
അകബെക്കോയുടെ ചുവപ്പ് നിറം ഈ ബന്ധത്തെ വർദ്ധിപ്പിച്ചിരിക്കാം.
കാരണം ചുവന്ന രക്ഷാകവചം ആ രോഗത്തിൽ നിന്ന് സംരക്ഷിക്കുമെന്ന് കരുതപ്പെടുന്നു.
ആധുനിക കാലങ്ങളിൽ നിലനിൽക്കുന്ന ഒരു അന്ധവിശ്വാസമായി അസുഖത്തെ അകറ്റാനുള്ള ചമയങ്ങളായി അകാബെക്കോ കളിപ്പാട്ടങ്ങൾ വളരെ പ്രചാരത്തിലായി.
ജപ്പാനിലുടനീളം അറിയപ്പെടുന്ന ഫുകുഷിമ പ്രിഫെക്ചറിൽ നിന്നുള്ള ചുരുക്കം കരകൗശലവസ്തുക്കളിൽ ഒന്നായും ഐസു പ്രദേശത്തിന്റെ പ്രതീകവും ഈ കളിപ്പാട്ടം മാറി.
പെയിന്റ് ചെയ്ത് ലാക്വർ ചെയ്ത പേപ്പിയർ-മാഷെയിൽ നിന്നാണ് അകബെക്കോ നിർമ്മിച്ചിരിക്കുന്നത്.
കളിപ്പാട്ടത്തിൽ രണ്ട് പ്രധാന കഷണങ്ങൾ അടങ്ങിയിരിക്കുന്നു: ശരീരം, തലയും കഴുത്തും.
ശരീരം പൊള്ളയായതും ഒരറ്റത്ത് തുറന്നതുമാണ്.
കഴുത്തും തലയും ഈ ഓപ്പണിംഗിലേക്ക് യോജിക്കുന്നു, ഒരു ചരടിൽ നിന്ന് സസ്പെൻഡ് ചെയ്തു.
അക്കാബെക്കോ ചലിപ്പിക്കപ്പെടുമ്പോഴോ കുതിച്ചുയരുമ്പോഴോ, അതിന്റെ തല മുകളിലേക്കും താഴേക്കും അങ്ങോട്ടും ഇങ്ങോട്ടും കുലുങ്ങുന്നു.
കുടുംബം നടത്തുന്ന ഒരു ഡസനിലധികം വർക്ക്‌ഷോപ്പുകളിൽ താഴെയാണ് അകബെക്കോ നിർമ്മിക്കുന്നത്, അവരുടെ അംഗങ്ങൾ തലമുറകളായി ഈ സാങ്കേതികവിദ്യ കൈമാറി.
പ്രക്രിയ പൂർത്തിയാകാൻ ഏകദേശം 10 ദിവസമെടുക്കും.
കരകൗശലക്കാരൻ ആരംഭിക്കുന്നത് നനഞ്ഞ വാഷി (ജാപ്പനീസ് പേപ്പർ) രണ്ട് തടിയിൽ പൊതിഞ്ഞ്, ഒന്ന് പശുവിന്റെ ശരീരത്തിന്റെ ആകൃതിയിലും മറ്റൊന്ന് തലയുടെയും കഴുത്തിന്റെയും ആകൃതിയിലുമാണ്.
ഈ ബ്ലോക്കുകൾ പലപ്പോഴും പല തലമുറകളായി ഉപയോഗിച്ചുവരുന്നു.
കടലാസ് ഉണങ്ങിക്കഴിഞ്ഞാൽ, കരകൗശല വിദഗ്ധൻ അതിനെ രണ്ടായി പിളർന്ന് തടികൊണ്ടുള്ള കട്ടകൾ നീക്കം ചെയ്യുന്നു.
കരകൗശല വിദഗ്ധൻ പിന്നീട് വാഷിയുടെ കൂടുതൽ പാളികൾ ചുറ്റിക്കൊണ്ട് വാർത്തെടുത്ത കടലാസ് കഷണങ്ങളുമായി വീണ്ടും ചേരുന്നു.
・ Akabeko Doll Archived 2021-02-24 at the Wayback Machine .
അകപ്പൊരുൾവിളക്കം ഇംഗ്ലീഷ് വിലാസം https://ml.wikipedia.org/wiki/Akapporul_Vilakkam
എ.ഡി. 12 ആം ശതകത്തിന്റെ അവസാനത്തിൽ തൊണ്ടൈനാട്ടിൽ പുളിങ്കുടിയിൽ പിറന്ന നാർകവിരാചനമ്പി രചിച്ച കൃതി.
ഗാർഹിക ജീവിതക്രമങ്ങളാണ് ഇതിലെ പ്രതിപാദ്യം.
നമ്പിയുടെ പിതാവായ ഉയ്യവന്താർ ഒരു ജൈനൻ ആയിരുന്നു എന്നു പരാമർശമുണ്ട്.
കുലശേഖര പാണ്ഡ്യന്റെ സമകാലികനായിരുന്നു നമ്പി.
തൊൽകാപ്പിയം , പന്തിരുപടലം എന്നിവയെ ആസ്പദമാക്കി നിർമിച്ച ശ്രേഷ്ഠമായ അകപ്പൊരുൾ ഇലക്കണനൂൽ ആണ് ഈ ഗ്രന്ഥം.
ഇതിൽ പറയുന്ന ലക്ഷണമൊത്തിണങ്ങിയ കാവ്യമാണ് തഞ്ചൈവാണൻ കോവൈ.
തമിഴ് സാഹിത്യകാരന്മാർ മുമ്പ് മനുഷ്യജീവിതത്തെ കുടുംബസംബന്ധി, ബാഹ്യലോകസംബന്ധി എന്നിങ്ങനെ രണ്ടായി വിഭജിച്ചിരുന്നു.
ഇവയിൽ ആദ്യത്തേത് അകപ്പൊരുൾ എന്നും രണ്ടാമത്തേത് പുറപ്പൊരുൾ എന്നും വ്യവഹരിക്കപ്പെട്ടുവന്നു.
പുരുഷാർഥങ്ങളിൽ മൂന്നാമത്തേതായ കാമം അകപ്പൊരുളിൽ അടങ്ങുന്നു; മറ്റു മൂന്നും പുറപ്പൊരുളിലും.
ഈ രണ്ടു പൊരുളിന്റെയും ലക്ഷ്യം ആനന്ദമാണ്.
അകപ്പൊരുൾ സംബന്ധിച്ച ലക്ഷണഗ്രന്ഥങ്ങളിൽ പ്രധാനപ്പെട്ടതാണ് അകപ്പൊരുൾവിളക്കം.
അവലംബം ബാഹ്യ ലിങ്കുകൾ Full text of Akapporul vilakkam (in Tamil) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകപ്പൊരുൾവിളക്കം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകമാർകം
സംഘകാലതമിഴകത്ത് രൂപമെടുത്ത ഒരു ഗാനശാഖയും നൃത്തശൈലിയും.
തമിഴ്സാഹിത്യത്തിൽ അകം എന്ന പദത്തിന് പല അർത്ഥങ്ങളും കല്പിച്ചിരുന്നു.
രാജാവുമായോ രാജമന്ദിരവുമായോ ബന്ധപ്പെട്ടത് എന്ന അർത്ഥത്തിൽ അകം പ്രയോഗിച്ചിട്ടുണ്ട്.
മാർകം ശാസ്ത്രമേഖലയിലെ മാർഗം എന്ന പദത്തിന്റെ തമിഴ് തദ്ഭവമാണ്.
ആ നിലയ്ക്ക് അകമാർകം എന്നത് രാജസമക്ഷം വേത്തിയൽ എന്ന പേരിൽ അവതരിപ്പിച്ചുവന്ന ശാസ്ത്രീയ കലാസമ്പ്രദായങ്ങളിലെ പ്രൌഢഗംഭീരമായ മാർഗം എന്ന ഗാനശൈലിയെയോ, സത്വരജസ്തമോഗുണങ്ങളെയും സാത്വതീ, ആരഭടീ എന്നീ വൃത്തികളെയും അവലംബമാക്കി രൂപപ്പെടുത്തിയ നൃത്തസമ്പ്രദായത്തെയോ കുറിക്കുന്നതായിരിക്കാം.
അകമാർഗം എന്ന ഗാനശൈലിക്ക് അരുമൈയിർപാടൽ എന്നും നൃത്തശൈലിക്ക് മുക്കുണം പറ്റവരും മെയ്ക്കൂത്ത് എന്നും പിങ്കളന്തെ എന്ന നിഘണ്ടു അർത്ഥം പറയുന്നു.
പാടി ഫലിപ്പിക്കാനും ആടി രസിപ്പിക്കാനും പ്രയത്നമേറെ വേണ്ടിവരുന്ന രണ്ടു ശൈലികളായിട്ടാണ് മറ്റു ചില നിഘണ്ടുക്കൾ അവയെ വിവരിക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അകമാർകം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അകലങ്ങളിലെ മനുഷ്യർ ഇംഗ്ലീഷ് വിലാസം https://ml.wikipedia.org/wiki/Akalangalile_manushyar
ചലച്ചിത്ര സംവിധായകനും, എഴുത്തുകാരനും, നിരൂപകനുമായ കെ. രവീന്ദ്രൻ രചിച്ച യാത്രാവിവരണ ഗ്രന്ഥമാണ് അകലങ്ങളിലെ മനുഷ്യർ .
മാതൃഭൂമി ബുക്സ് ആണീ പുസ്തകം പ്രസിദ്ധീകരിച്ചത്.
അകമ്പാടം
കേരളത്തിലെ മലപ്പുറം ജില്ലയിലെ ഒരു ഗ്രാമമാണ് അകംപാടം .
അകംപാടം ഗ്രാമം നിലമ്പൂർ നഗരത്തിലൂടെ ഇന്ത്യയുടെ മറ്റ് ഭാഗങ്ങളുമായി ബന്ധിപ്പിക്കുന്നു.
സംസ്ഥാന പാത നമ്പർ 28 നിലമ്പൂരിൽ നിന്ന് ആരംഭിച്ച് ഊട്ടി , മൈസൂർ , ബാംഗ്ലൂർ എന്നിവിടങ്ങളുമായി ബന്ധിപ്പിക്കുന്നത് ഹൈവേകളിലൂടെയാണ്.
12,29, 181.
ദേശീയ പാത നമ്പർ 66 രാമനാട്ടുകരയിലൂടെ കടന്നുപോകുന്നു.
വടക്കൻ ഭാഗം ഗോവയിലേക്കും മുംബൈയിലേക്കും ബന്ധിപ്പിക്കുന്നു.
തെക്കൻ ഭാഗം കൊച്ചിയിലേക്കും തിരുവനന്തപുരത്തേക്കും ബന്ധിപ്പിക്കുന്നു.
സംസ്ഥാനം.
ഏറ്റവും അടുത്തുള്ള വിമാനത്താവളം കോഴിക്കോട് ആണ്.
ഏറ്റവും അടുത്തുള്ള പ്രധാന റെയിൽവേ സ്റ്റേഷൻ നിലമ്പൂരാണ് .
അകറോളജി ഇംഗ്ലീഷ് വിലാസം https://ml.wikipedia.org/wiki/Acarology മൈറ്റുകൾ, ടിക്കുകൾ എന്നിവ അടങ്ങുന്ന അരാക്നിഡുകളെക്കുറിച്ചാണ് ഒരു അകറോളജിസ്റ്റ് പഠിക്കുന്നത്.
അകാരിന എന്ന നിരയിലുള്ള മൈറ്റുകൾ, ടിക്കുകൾ , എന്നിവയെ കുറിച്ചുള്ള പഠനമാണ് അകറോളജി .
ഇത് ഇത് ജന്തുശാസ്ത്ര മേഖലയുടെ ഒരു വിഭാഗമായ അരാക്നോളജിയുടെ ഒരു ഉപവിഭാഗമാണ്.
അകറോളജിയിൽ വൈദഗ്ദ്ധ്യം നേടിയ ഒരു ജന്തുശാസ്ത്രജ്ഞനെ അകറോളജിസ്റ്റ് എന്ന് വിളിക്കുന്നു.
അകാറിനയിലെ പല അംഗങ്ങളും പരാന്നഭോജികളായതിനാൽ അകറോളജിസ്റ്റുകളും പാരാസൈറ്റോളജിസ്റ്റുകളായിരിക്കാം.
ലോകമെമ്പാടുമുള്ള നിരവധി അകറോളജിസ്റ്റുകൾ പ്രൊഫഷണലായും അമച്വർമാരായും ഈ വിഷയം പഠിക്കുന്നു.
അകറോളജി സംഘടനകൾ ലബോറട്ടറി ഓഫ് മെഡിക്കൽ അകറോളജി, ചെക്ക് റിപ്പബ്ലിക്കിന്റെ അക്കാദമി ഓഫ് സയൻസസ് ടിക്ക് റിസർച്ച് ലബോറട്ടറി , റോഡ് ഐലൻഡ് സർവകലാശാല ടെക്സസ് എ ആൻഡ് എം യൂണിവേഴ്സിറ്റിയിലെ ടിക്ക് റിസർച്ച് ലാബ് അകറോളജിക്കൽ സൊസൈറ്റികൾ അന്താരാഷ്ട്ര ഇന്റർനാഷണൽ കോൺഗ്രസ് ഓഫ് അകറോളജി സൊസൈറ്റി ഇന്റർനാഷണൽ ഡെസ് അകറോലോഗ്സ് ഡി ലാംഗ് ഫ്രാങ്കൈസ് സിസ്റ്റമാറ്റിക് ആൻഡ് അപ്ലൈഡ് അകറോളജി സൊസൈറ്റി പ്രാദേശികം അകറോളജി സൊസൈറ്റി ഓഫ് അമേരിക്ക അകരോളജിക്കൽ സൊസൈറ്റി ഓഫ് ഇറാൻ അകറോളജിക്കൽ സൊസൈറ്റി ഓഫ് ജപ്പാൻ ആഫ്രിക്കൻ അക്കറോളജി അസോസിയേഷൻ ഈജിപ്ഷ്യൻ സൊസൈറ്റി ഓഫ് അക്കറോളജി യൂറോപ്യൻ അസോസിയേഷൻ ഓഫ് അക്കറോളജിസ്റ്റ്റ്റ് സ് ശ്രദ്ധേയരായ അകറോളജിസ്റ്റുകൾ നതാലിയ അലക്സാന്ദ്രോവ്ന ഫിലിപ്പോവ ഹാരി ഹൂഗ്സ്ട്രാൽ പാറ്റ് നട്ടാൽ മരിയ വി പോസ്പെലോവ-ഷ്ട്രോം റൊണാൾഡ് വെർനൺ സൗത്ത്കോട്ട് ജെയ്ൻ ബ്രദർടൺ വാക്കർ അലക്സി സാച്ച്വാട്ട്കിൻ ജേണലുകൾ
അകറോളജിയിലെ പ്രമുഖ ശാസ്ത്ര ജേണലുകളിൽ ഇവ ഉൾപ്പെടുന്നു: അകറോളജിയ അകാരിൻസ് എക്സ്പിരിമെന്റല് ആൻഡ് അപ്ലൈട് അകറോളജി ഇന്റർനാഷണൽ ജേണൽ ഓഫ് അകറോളജി സിസ്റ്റമാറ്റിക് അപ്ലൈഡ് അകറോളജി പേർഷ്യൻ ജേണൽ ഓഫ് അക്കറോളജി ഇതും കാണുക പാരാസൈറ്റോളജി അവലംബം കൂടുതൽ വായനയ്ക്ക് എക്സ്പിരിമെന്റല് ആൻഡ് അപ്ലൈട് അകറോളജി ,  (ഇലക്‌ട്രോണിക്),  (പേപ്പർ), സ്പ്രിംഗർ പുറം കണ്ണികൾ The dictionary definition of acarology at Wiktionary Learning materials related to acarology at Wikiversity Part of a series on ജന്തുശാസ്ത്രം frameless വിഭാഗങ്ങൾ നരവംശശാസ്ത്രം · Anthrozoology · Apiology Arachnology · Arthropodology · Cetology Conchology · Entomology · Ethology Helminthology · Herpetology · മത്സ്യശാസ്ത്രം Malacology · Mammalogy · Myrmecology Nematology · Neuroethology · പക്ഷിശാസ്ത്രം Paleozoology · Planktology · Primatology Zoosemiotics പ്രശസ്ത ജന്തുശാസ്ത്രജ്ഞർ Karl Ernst von Baer · Georges Cuvier ചാൾസ് ഡാർവിൻ · Jean-Henri Fabre William Kirby · കാൾ ലിനേയസ് Konrad Lorenz · Thomas Say Jakob von Uexküll · Alfred Russel Wallace more...
ജെമിമ മൂർ ഇംഗ്ലീഷ് വിലാസം https://ml.wikipedia.org/wiki/Jemima_Moore
ഓസ്‌ട്രേലിയയിൽ നിന്നുള്ള ഒരു പാരാലിമ്പിയൻ അത്‌ലറ്റാണ് ജെമിമ മൂർ (ജനനം: 1992 മാർച്ച് 18) പ്രധാനമായും ടി 53-54 4 x 100 മീറ്റർ റിലേ ഇനങ്ങളിൽ മത്സരിക്കുന്നു.
2008-ലെ ബീജിംഗ് , 2016-ലെ റിയോ പാരാലിമ്പിക്‌സ് എന്നിവയിൽ ഓസ്‌ട്രേലിയയെ പ്രതിനിധീകരിച്ചിരുന്നു.
വിക്ടോറിയയിലെ ഗീലോങ്ങിലാണ് ജെമിമ ജനിച്ചത്.
ആറാമത്തെ വയസ്സിൽ, അപൂർവ്വമായ സ്പൈനൽ വൈറസ് മൂലം ശക്തിക്ഷയം സംഭവിക്കുകയും ഇത് അവരുടെ പുറകിൽ താഴ്ഭാഗം ബാധിക്കുകയും കാലുകളുടെ തളർച്ചയ്ക്ക് കാരണമാവുകയും ചെയ്തു.
അത്‌ലറ്റിക്സ്
2008-ലെ ചൈനയിലെ ബീജിംഗിൽ നടന്ന സമ്മർ പാരാലിമ്പിക്‌സിൽ അവർ മത്സരിച്ചു.
അവിടെ വനിതാ ടി 53-54 4 x 100 മീറ്റർ റിലേയിൽ വെള്ളി മെഡൽ നേടി.
ടി 54 അത്‌ലറ്റുകൾക്കായി വ്യക്തിഗത 100 മീറ്ററിൽ മത്സരിച്ചെങ്കിലും മൂന്നാം സ്ഥാനത്തെത്തിയ അവർ ഫൈനലിലേക്ക് മുന്നേറുന്നതിൽ പരാജയപ്പെട്ടു.
വനിതകളുടെ 4 × 400 മീറ്റർ ടി 53-54 റിലേയിൽ വെള്ളി മെഡൽ നേടിയ മൂർ 2016-ലെ റിയോ പാരാലിമ്പിക്‌സിലും മത്സരിച്ചു.
വനിതാ ടി 54 100 മീറ്ററിലും 400 മീറ്ററിലും വനിതകളുടെ 800 മീറ്ററിൽ 10 ഉം സ്ഥാനത്തെത്തി.
ഇംഗ്ലണ്ടിലെ ലണ്ടനിൽ നടന്ന 2017-ലെ ലോക പാരാ അത്‌ലറ്റിക്സ് ചാമ്പ്യൻഷിപ്പിൽ വനിതകളുടെ 400 മീറ്റർ ടി 54, 800 മീറ്റർ ടി 53, 1500 മീറ്റർ ടി 54 ഇനങ്ങളിൽ പത്താം സ്ഥാനത്തെത്തി.
മൂന്ന് ഗീലോംഗ് പാരാ അത്‌ലറ്റുകളിൽ ഒരാളായിരുന്നു മൂർ.
മാർട്ടിൻ ജാക്സൺ , സാം മക്കിന്റോഷ് എന്നിവരും ചാമ്പ്യൻഷിപ്പിലേക്ക് തിരഞ്ഞെടുക്കപ്പെട്ടിരുന്നു.
കുറിപ്പുകൾ ബാഹ്യ ലിങ്കുകൾ ജെമിമ മൂർ at the International Paralympic Committee (also here ) Jemima Moore at Australian Athletics Historical Results
ജെമിനി പദ്ധതി Astronauts White and McDivitt inside the Gemini 4 spacecraft, 1965
മനുഷ്യനെ വഹിച്ചുകൊണ്ടുള്ള നാസയുടെ രണ്ടാമത്തെ ബഹിരാകാശപദ്ധതിയാണ് പ്രൊജക്റ്റ് ജെമിനി .
​​മെർക്കുറി, അപ്പോളോ എന്നീ സംരംഭങ്ങൾക്കിടയിൽ 1961 ൽ ആരംഭിച്ച ജെമിനി 1966 ൽ അവസാനിപ്പിച്ചു.
1965 ലും 1966 ലും ജെമിനിയിലെ സഞ്ചാരികൾ  ഭൂമിയോട് ഏറ്റവും അടുത്തുള്ള പരിക്രമണപഥത്തിൽ (LEO) ചുറ്റിസഞ്ചരിച്ചു.
സോവിയറ്റ് യൂണിയനുമായി ഉണ്ടായ ശീതയുദ്ധ ക്കാലത്ത് ബഹിരാകാശത്ത് അമേരിക്ക യ്ക്ക് മേൽക്കൈ നേടുന്നതിനു ഈ പദ്ധതി സഹായകരമായിരുന്നു.
ഉദ്ദേശലക്ഷ്യങ്ങൾ
ബഹിരാകാശ യാത്രികരെ ചന്ദ്രോപരിതലത്തിൽ എത്തിക്കുന്നതിനുള്ള അപ്പോളോ ദൗത്യത്തിനു വേണ്ടിപരീക്ഷണങ്ങൾ നടത്തുക എന്നതായിരുന്നു പ്രധാന ഉദ്ദേശം.
ബഹിരാകാശയാത്രാ സാങ്കേതികതകളുടെ പരീക്ഷണവും ഇതിൽ ഉൾപ്പെട്ടിരുന്നു.
ഫ്ലോറിഡയിലെ കേപ് കെന്നഡി എയർഫോഴ്സ് സ്റ്റേഷനിലെ ലോഞ്ച് കോംപ്ലക്സ് 19 (എൽസി -19) ൽ നിന്നാണ് ജെമിനിയുടെ വിക്ഷേപണം നടന്നത്.
ജെമിനി-ടൈറ്റൻ II എന്ന പരിഷ്കരിച്ച ഭൂഖണ്ഡാന്തര ബാലിസ്റ്റിക് മിസൈൽ (ICBM) ആയിരുന്നു വിക്ഷേപണത്തിനുപയോഗിച്ച റോക്കറ്റ്.
ഹ്യൂസ്റ്റണി ൽ സ്ഥിതിചെയ്യുന്ന പരിഷ്കരിക്കപ്പെട്ട നിയന്ത്രണ കേന്ദ്രത്തിലെ സംവിധാനങ്ങൾ ആദ്യമായി ഉപയോഗിച്ച വാഹനമാണ് ജെമിനി.
ബഹിരാകാശവാഹനത്തിന്റെ  പുറത്തുള്ള മനുഷ്യന്റെ പ്രവർത്തനം (ഇ.വി.എ) സാദ്ധ്യമാക്കുക,മറ്റൊരു ബഹിരാകാശവാഹനവുമായി  ഘടിപ്പിക്കുന്നതിനും   പ്രൊപ്പൽഷൻ സിസ്റ്റം ഉപയോഗിച്ച്  സംയോജിപ്പിയ്ക്കപ്പെട്ട ബഹിരാകാശവാഹനത്തെ നിയന്ത്രിക്കാനും ജെമിനി പദ്ധതി ലക്ഷ്യമിട്ടിരുന്നു .
എട്ട് ദിവസമോ അതിൽക്കൂടുതലോ കാലയളവിൽ മനുഷ്യർ, ഉപകരണങ്ങൾ എന്നിവയുടെ പ്രവർത്തനക്ഷമതയും അതിജീവനശേഷിയും ബഹിരാകാശത്ത് പരീക്ഷിക്കുക എന്നതു കൂടാതെ അന്തരീക്ഷത്തിലേയ്ക്ക് തിരികെ പ്രവേശിയ്ക്കുന്ന വാഹനം ഭൂമിയിലെ നിർദ്ദിഷ്ടസ്ഥലത്ത്  തിരികെയിറക്കുക എന്ന അതിസങ്കീർണ്ണമായ സാങ്കേതികവിദ്യയുടെ പരീക്ഷണ നിരീക്ഷണങ്ങളും ഉൾപ്പെട്ടിരുന്നു.
കുറിപ്പുകൾ പുറംകണ്ണികൾ NASA Project Gemini images and videos NASA Project Gemini science site Archived 2011-06-04 at the Wayback Machine .
Project Gemini Drawings and Technical Diagrams Archived 2021-01-17 at the Wayback Machine .
Gemini familiarization Manuals (PDF format).
NASA History Series Publications Archived 2023-06-21 at the Wayback Machine .
(many of which are on-line) Project Gemini McDonnell Employee Video Interviews and Archival Documents: Western Historical Manuscripts Collection in St. Louis, Missouri Archived 2012-10-04 at the Wayback Machine .
Newly released color photos of Gemini in Space Archived 2012-01-15 at the Wayback Machine .
ജെമൈൻ ക്ലെമന്റ്
ജെമൈൻ ആറ്റേ മഹാന ക്ലെമന്റ് (ജനനം 10 ജനുവരി 1974) ഒരു ന്യൂസിലാൻഡ് നടനും ഹാസ്യനടനും സംഗീതജ്ഞനും ചലച്ചിത്ര നിർമ്മാതാവുമാണ്.
ഫ്ലൈറ്റ് ഓഫ് ദി കോൺകോർഡ്സ് എന്ന മ്യൂസിക്കൽ കോമഡി ജോഡിയായി ബ്രെറ്റ് മക്കെൻസിയുമായി ചേർന്ന് നിരവധി ആൽബങ്ങൾ പുറത്തിറക്കിയിട്ടുള്ള അദ്ദേഹം കൂടാതെ ബിബിസിക്കും എച്ച്ബിഒയ്ക്കുമായി സൃഷ്ടിച്ച ഒരേ പേരിലള്ള കോമഡി പരമ്പരയ്ക്ക്  ആറ് പ്രൈംടൈം എമ്മി നാമനിർദ്ദേശങ്ങൾ ലഭിച്ചു.
ഡിന്നർ ഫോർ ഷ്മക്സ് (2010), മെൻ ഇൻ ബ്ലാക്ക് 3 (2012), പീപ്പിൾ പ്ലേസ് തിംഗ്സ് (2015), ഹ്യൂമർ മി (2017), ദി ഫെസ്റ്റിവൽ (2018) തുടങ്ങിയ ചിത്രങ്ങളിൽ അദ്ദേഹം വേഷങ്ങൾ ചെയ്തിട്ടുണ്ട്.
ഡെസ്പിക്കബിൾ മി (2010), റിയോ (2011), റിയോ 2 (2014), മോന (2016), ദി ലെഗോ ബാറ്റ്മാൻ മൂവി (2017) എന്നീ ചിത്രങ്ങൾക്ക് അദ്ദേഹം ശബ്ദം നൽകിയിട്ടുണ്ട്.
2014-ൽ, ടൈക വെയ്റ്റിറ്റിയുമായി സഹ-രചയിതാവ്, സഹസംവിധാനം, സഹനടനം എന്നിവയും ചെയ്ത വാട്ട് വി ഡു ഇൻ ദ ഷാഡോസ് എന്ന ചിത്രത്തിലൂടെ അദ്ദേഹം സംവിധാനരംഗത്തേക്ക് കടക്കുകയും അത്  പിന്നീട് അതേ പേരിൽ എഫ്എക്സ് ടെലിവിഷൻ പരമ്പരയ്ക്കായി ഒരു ഷോ ആയി രൂപാന്തരപ്പെടുകയും ചെയ്തു.